查询到47首诗词
全部明(47)
[明]
生长江南惯采莲,棹歌声里斗婵娟。
十三十四年相亚,覆额低眉各可怜。
荷叶莲枝水面齐,采花归去夕阳低。
绿芜一道分南北,犹有歌声绕大堤。
少女明妆出采莲,双头并蒂独心怜。
不知金钏何时堕,空手来归意惘然。
[明]
朝采莲,暮采莲,莲花艳冶莲叶鲜。
花好容颜不常好,叶似罗裙怨秋早。
[明]
青房戢多子,采得侬心喜。
今夜水风凉,君王宿船里。
[明]
兰舟终日漾莲溪,少女如花锦袖低。
含笑折来流水畔,红妆两两镜中啼。
岸上金羁白马郎,溪边红粉断人肠。
临风背摘双头蕊,笑入荷花万点妆。
[明]
横塘西头春水生,荷花落日照人明。
花深叶暗不辨人,有时叶底闻歌声。
[明]
湖上西风吹绮罗,靓妆越女照清波。
折将莲叶佯遮面,棹过前滩笑语多。
[明]
棹讴宛转发中川,队队红妆竞采莲。
欲就前溪问名姓,莲花当住木兰船。
[明]
雀舫疑杯渡,虹桥似带萦。
湖光湛处全无暑,云气浮时半有晴。
[明]
采得红莲爱白莲,双桡快转怕人先。
争知要紧翻成慢,菱叶中间绊却船。
[明]
细语呼人远不闻,水光摇荡石榴裙。
一身肌骨无多重,欲入荷花化彩云。
[明]
解道芙容胜妾容,故来江上采芙蓉。
檀郎何事偏无赖,不看芙蓉却看侬。
镜中美人明月光,琼肌玉腕相芬芳。
凌波而往褰素裳,桃李不敢夸朝阳。
采莲度横塘,荷花远近香。
花间擘莲子,多半是空房。
[明]
采莲复采莲,盈盈水中路。
鸳鸯触叶飞,卸下团团露。
[明]
青绫裙子试新裁,水面风吹拂拂开。
舟小身轻波复静,荷花荡里去还来。
[明]
翡翠楼临鸂鶒水,朱帘卷晓香风起。
靓妆摇荡湖色澄,一样芙蕖镜光里。
[明]
吴娃荡兰桨,采莲戏绿波。
苦心留翠房,低头避高荷。
南湖采莲女,日日南湖归。
浅渚莲子满,深潭荷叶稀。
[明]
梧桐转阶月如水,满地瑶华铺不起。
谁家玉箫吹画楼,不管洛阳春色愁。
五月芙容浦,花开胜若耶。
若将湖作镜,应照妾如花。<